***Sanger*** er Lillebjørn Nilsen åttende soloalbum fra 1988. Albumet ble utgitt på LP og kassett i 1988 på Grappa Musikkforlag og gjenutgitt på CD den 6. desember 2010.

Album
-----

Albumet – som ble produsert av Jan Erik Kongshaug – består av ti spor, hovedsakelig i sjangeren viser og country om blant annet kjærlighet, samt en protestsang og litt filmmusikk. Sangen «Se deg aldri tilbake»  ble skrevet til filmen *Blücher* (1988), som ble regissert av Oddvar Bull Tuhus.

Enkelte av sangene har også et dypere budskap. Det er verdt å merke seg sangen «Troll!» , som har et sterkt politisk budskap , samt de filosofiske sangene «Chagall's Gylne Snitt» , «Språkets Poesi»  samt «Ord Over Sannhetens Bord» .

Trass i dette, var ikke albumet i nærheten av å komme inn på salgslistene.

Sangene
-------

### «Kjærlighet & Karlsons Lim»

*Tekst og musikk: Lillebjørn Nilsen* 

### «Språkets Poesi»

*Tekst og musikk: Lillebjørn Nilsen* 

«Språkets Poesi» handler om en dikter.

### «Ord Over Sannhetens Bord»

*Tekst og musikk: Lillebjørn Nilsen* 

### «Yvonne's Ring»

*Tekst og musikk: Lillebjørn Nilsen* 

### «Klezmorim» (Kanefart På Lillehammer)

*Musikk: Lillebjørn Nilsen* 

Sangen er instrumental, altså uten tekst, men handler (ifølge undertittelen) om kanefart på Lillehammer.
Til denne låten ble gitaren stemt i G D-G-D-G-H-D  i rekkefølge fra tykkeste til smaleste streng, mens det normale er E-A-D-G-H-E. Første, andre og sjette streng er altså stemt ned en tone for akkurat denne låten for å få det som på engelsk kalles «Open G-tuning», eller rett og slett åpen stemming på norsk.

Metoden er velkjent og har blitt benyttet av både Keith Richards, gitaristen fra Rolling Stones, i sangen Start Me Up og Joni Mitchell i sangene «Little Green» og «Nathan LaFraneer».

### «Hav og Himmel»

*Tekst og musikk: Lillebjørn Nilsen* 

Sangteksten beskriver Skagen-maleren Peder Severin Krøyer, der han maler sin hustru Marie på Østerstrand før hun forlater ham til fordel for den svenske komponisten Hugo Alfvén.

### «Troll!»

*Tekst og musikk: Lillebjørn Nilsen* 

Denne sangen skal angivelig ha blitt skrevet i 1988, i forbindelse med at Frp feilet.
Sangen kunne tilsynelatende handlet om – som tittelen sier – Troll! Men ifølge Lillebjørn Nilsen selv, brukes «trollene» her som en metafor for rasister.

Lillebjørn Nilsen har skrevet om troll tidligere også, i sangen «Haba Haba»  fra albumet *...og Fia hadde sko* fra 1974, som var en barneplate.

Men om man sammenligner tekstene, er nok den forrige troll-sangen, «Haba Haba», mye muntrere og ganske så uskyldig:

**«Haba Haba»** (1974) (utdrag)

*Det var en gang et troll (Det var en gang et troll)*
*Som likte rock 'n roll (Som likte rock 'n roll)*
*Det var et rocketroll (Det var et rocketroll)*
*Som kunne telle til tolv (Som kunne telle til tolv)* 
*Og synge; haba haba haba* 
*Haba haba haba, åå jee* 
**«Troll!»** (1988) (utdrag)

*Du tror at de gamle trollene bor i en eller annen kurant foss?*
*Eller trygt forvart i berget det blå? Nei, trollene finnes iblant oss!*
*De bor ikke lenger i berget det blå. De har lært seg å myse mot solen.*
*De har lært seg å snakke menneskespråk. Og sitte pent på stolen.*
*Og sitte pent på stolen.*
*Men av og til titter halen fram og neglen ligner en klo!*
*For troll vil alltid være troll når de lukter menneskeblod...*
*Henrik Wergeland fant et troll i vår Grunnlov. Det er sant!*
*Mot dette sloss han til sin død og vant!*
*PASS DEG FOR TROLLENE BLANT OSS!*
*JAG DEM INN I BERGET!*
*JAG DEM INN I BERGET DET BLÅ!*
(og et annet sted i teksten):

*Den lille ulven Adolf med sin lue av lammets garn.*
*Han var ganske sikkert vakker som barn…*
Forskjellen er at mens «Haba Haba» var en barnesang, er «Troll!» er en poltisk sang myntet på FrP, nazister og rasister.

Med tekstlinjen «Henrik Wergeland fant et troll i vår Grunnlov. Det er sant!» sikter nok Lillebjørn Nilsen til den såkalte jødeparagrafen som Wergeland kjempet mot og fikk avskaffet i 1851.
Den «lille ulven Adolf» er selvfølgelig Adolf Hitler.

Lillebjørn Nilsen beviste også at han mislikte FrP i 1999 ved å helle ølglasset sitt i hodet på FrP-mannen Vidar Kleppe under en debatt på Tostrupkjelleren, noe som angivelig førte til at Nilsen gikk glipp av Oslo bys kulturpris det året, da prisen gikk til kunstneren og billedhuggeren Nina Sundbye. Lillebjørn Nilsen fikk imidlertid prisen i 2004 i stedet.

Sangen fikk også nytt liv i forbindelse med terrorangrepet den 22. juli 2011.

### «Chagall's gylne snitt»

*Tekst og musikk: Lillebjørn Nilsen* 

**«Changall's gylne snitt»** (utdrag) 

*1 lagt til 1 blir til*
*2 lagt til 1 blir til*
*3 lagt til 2 blir til*
*5 lagt til 3 blir til*
*8... Slik måtte Chagall*
*kjent Fibonaccis Tall!*
Denne sangen handler om den hviterussiske kunstneren Marc Chagall som også brukte metoden kjent som det gylne snitt, som var en matematisk tilnærming til kunsten (ofte tilskrevet kunstneren og vitenskapsmannen Leonardo da Vinci, hvor man mente å ha funnet en geometrisk lovmessighet i idealproporsjonene med utgangspunkt i tallet 1,618 033 989, som man også finner igjen i menneskekroppens ideal proporsjoner.

Lillebjørn Nilsen lot seg også fascinere av den italienske matematikeren Leonardo Fibonacci, hele 25 år før forfatteren Dan Brown skrev boken *Da Vinci-koden* som tok utgangspunkt i akkurat denne berømte tallrekken , som kalles Fibonaccifølgen.

### «Hvite Piler»

*Tekst og musikk: Lillebjørn Nilsen* 

### «Se Deg Aldri Tilbake»

*Tekst/musikk: Lillebjørn Nilsen/Lillebjørn Nilsen og Arild Andersen* 

Denne sangen ble skrevet til filmen *Blücher* fra 1988 , regissert av Oddvar Bull Tuhus som er ektemannen til Lillebjørn Nilsens tidligere kollega Åse Kleveland fra gruppen Ballade! Lillebjørn Nilsen hadde sammen med komponisten Arild Andersen fått i oppdrag å skrive filmmusikken til denne filmen, og denne sangen ble altså skrevet i samarbeid med Arild Andersen.

Sporliste
---------

**LP (1988) *GRLP 4009* (Grappa) 1988**  (40:46)    

**MC (1988) *GRMC 4009* (Grappa) 1988**  (40:46) 

***Side A* (20:14)**

| Spor | Tittel | Lengde |
| --- | --- | --- |
| A1. | «Kjærlighet & Karlsons Lim» | 3:52 |
| A2. | «Språkets Poesi» | 5:02 |
| A3. | «Ord Over Sannhetens Bord» | 5:01 |
| A4. | «Yvonne's Ring» | 4:25 |
| A5. | «Klezmorim»  | 1:54 |

***Side B* (20:32)**

|  |  |  |
| --- | --- | --- |
| B1. | «Hav Og Himmel» | 4:37 |
| B2. | «Troll!» | 4:53 |
| B3. | «Chagall's Gylne Snitt» | 4:05 |
| B4. | «Hvite Perler»  | 3:07 |
| B5. | «Se Deg Aldri Tilbake» | 3:50 |

 **CD (2010) *GRCD 4369* (Grappa) 06.12.2010**  (41:14) 

| Spor | Tittel | Lengde |
| --- | --- | --- |
| 1. | «Kjærlighet & Karlsons Lim» | 3:56 |
| 2. | «Språkets Poesi» | 5:08 |
| 3. | «Ord Over Sannhetens Bord» | 5:05 |
| 4. | «Yvonne's Ring» | 4:31 |
| 5. | «Klezmorim»  | 1:57 |
| 6. | «Hav Og Himmel» | 4:44 |
| 7. | «Troll!» | 4:40 |
| 8. | «Chagall's Gylne Snitt» | 4:09 |
| 9. | «Hvite Piler»  | 3:11 |
| 10. | «Se Deg Aldri Tilbake» | 3:53 |

Medvirkende
-----------

### Musikere

* Lillebjørn Nilsen - sang, akustisk gitar, munnspill, låtskriver, produsent
* Eivind Aarset - gitarer
* Arild Andersen - bass, låtskriver/produsent på *Se deg aldri tilbake*
* Steinar Ofsdal - fløyte
* Øystein Sunde - dobro
* Jon Christensen - perkusjon
* Frode Alnæs - elektrisk gitar på *Se deg aldri tilbake*
* Ole Henrik Giørtz - keyboard på *Se deg aldri tilbake*
* Shari Gerber Nilsen - bakgrunnvokal
* Halvdan Sivertsen - bakgrunnvokal
* Jan Eggum - bakgrunnvokal
* Eivind Aadland - fiolin
* Agnes Hoffart - fiolin
* Gunhild Hindar - bratsj
* Ole Marius Melhuus - cello

### Øvrige

* Jan Erik Kongshaug - produsent, tekniker
* Jens Wendelboe - strykearrangement
* Ingar Helgesen - tekniker på *Se deg aldri tilbake*
* Rolf Kjernet - tekniker på *Se deg aldri tilbake*
* Lavasir Nordrum - fotograf, coverdesign
* Gorm Valentin - coverdesign

Referanser og fotnoter
----------------------

1. 1 2 3 4 5 6 7 8 9 10 11 12  «Lillebjørn Nilsen: Sanger». Musikkonline.no. Besøkt 7. juli 2012.
2. 1 2 3 4 5 6 7 8 9 10 11 12 13  «Lillebjørn Nilsen: Sanger». Discogs.com. Besøkt 7. juli 2012.
3. 1 2  «VG-lista – Lillebjørn Nilsen». Lista.vg.no. Besøkt 8. juli 2012.
4. ↑  Lillebjorn.no - Tekster til albumet *Sanger*
5. 1 2  «Se deg aldri tilbake». Lillebjørn Nilsen. Besøkt 8. juli 2012. [*død lenke*]
6. 1 2  «Blücher». Kulturnett.no. Arkivert fra originalen 9. september 2012. Besøkt 8. juli 2012.
7. 1 2 3  «Troll!». Lillebjørn Nilsen. Besøkt 8. juli 2012. [*død lenke*]
8. 1 2 3 4  «Oslo og Utøya 22. juli 2011». Lillebjorn.no. Besøkt 8. juli 2012.
9. 1 2  «CHAGALL'S GYLNE SNITT». Lillebjørn Nilsen. Besøkt 8. juli 2012. [*død lenke*]
10. 1 2  ««Språkets Poesi»». Lillebjørn Nilsen. Besøkt 8. juli 2012. [*død lenke*]
11. 1 2  ««Ord Over Sannhetens Bord»». Lillebjørn Nilsen. Besøkt 8. juli 2012. [*død lenke*]
12. 1 2 3 4 5 6 7 8 9 10  «Lillebjørn Nilsen: Sanger». Discogs.com. Besøkt 7. juli 2012.
13. ↑  ««Kjærlighet & Karlsons Lim»». Lillebjørn Nilsen. Besøkt 8. juli 2012. [*død lenke*]
14. ↑  ««Yvonne's Ring»». Lillebjørn Nilsen. Besøkt 8. juli 2012. [*død lenke*]
15. 1 2 3 4  ««Klezmorim»». Lillebjørn Nilsen. Besøkt 8. juli 2012. [*død lenke*]
16. ↑  Merknad: Selv om sangtittelen er oppgitt som kun «Klezmorim» på albumene, er undertittelen «Kanefart På Lillehammer» oppgitt på Lillebjørn Nilsens offisielle hjemmeside.
17. ↑  «Stemming av gitaren» (PDF). Gitarverden.com. Arkivert fra originalen (PDF) 19. november 2012. Besøkt 8. juli 2012.
18. ↑  «Aternate Tuning Guide». Guitar.about.com. Arkivert fra originalen 2. mai 2012. Besøkt 8. juli 2012.
19. ↑  <««Hav og Himmel»». Lillebjørn Nilsen. Besøkt 8. juli 2012. [*død lenke*]
20. 1 2  «Lillebjørn Nilsen - Haba Haba». Nortabs.net. Besøkt 8. juli 2012.
21. ↑  «Jødeparagrafen». Stortinget.no. Besøkt 8. juli 2012.
22. ↑  «Jødeparagrafen». Wergelandogstortinget.no. Besøkt 8. juli 2012.
23. 1 2  «– Tapte 100 000 på en pils». Dagbladet. 27. mai 2000. Besøkt 5. juli 2012.
24. ↑  «Tidligere prisvinnere av Oslo bys kulturpris». Oslo kommune – Bystyret. Besøkt 5. juli 2012.
25. ↑  Merknad: Sangteksten ble også trukket frem og publisert av Lillebjørn selv, den 25. juli 2011, på Lillebjørn Nilsens egen blogg i etterkant av terrorangrepet den 22. juli, da det feilaktig ble påstått at Anders Behring Breivik var medlem av FrP. Dette ble senere tilbakevist av Siv Jensen og FrP.
26. ↑  Bagnall, Tegne - Male, side 26-27
27. ↑  «The Da Vinci Code-Fibonacci sequence». Redeaglespirit.com. Besøkt 8. juli 2012.
28. ↑  <««Hvite Perler»». Lillebjørn Nilsen. Besøkt 8. juli 2012. [*død lenke*]
29. 1 2 3  Merknad: Flere kilder oppgir tittelen «Hvite Perler» på dette sporet, men ifølge Lillebjørn Nilsens offisielle hjemmeside, er den egentlige tittelen «Hvite Piler».

Kilder
------

* Brian Bagnall (1988). *Tegne – Male*. Oslo: Teknologisk Forlag A/S.
* «sangercd». Lillebjorn.no. Besøkt 5. juli 2012.

Eksterne lenker
---------------

* LILLEBJØRN NILSEN – singer songwriter – Norway (Offisiell hjemmeside)
* Nilsen på plateselskapet Grappa


|  |  |
| --- | --- |
| Oppslagsverk/autoritetsdata | MusicBrainz
 |